CELEX: 31982D0466
Language: el
Date: 1982-06-02 00:00:00
Title: 82/466/EOK: Απόφαση τής Επιτροπής τής 2ας Ιουνίου 1982 περί τροποποιήσεως τής αποφάσεως τής Επιτροπής τής 31ης Μαρτίου 1982 περί τών ενισχύσεων πού χορηγούνται από τή γαλλική κυβέρνηση στούς τομείς προβείου καί χοιρείου κρέατος (Το κείμενο στην γαλλική γλώσσα είναι το μόνο αυθεντικό)

Avis juridique important

|

31982D0466

82/466/EOK: Απόφαση τής Επιτροπής τής 2ας Ιουνίου 1982 περί τροποποιήσεως τής αποφάσεως τής Επιτροπής τής 31ης Μαρτίου 1982 περί τών ενισχύσεων πού χορηγούνται από τή γαλλική κυβέρνηση στούς τομείς προβείου καί χοιρείου κρέατος (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 211 της 20/07/1982 σ. 0037 - 0037

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 2ας Ιουνίου 1982  περί τροποποιήσεως της αποφάσεως της Επιτροπής της 31ης Μαρτίου 1982 περί των ενισχύσεων που χορηγούνται από τη γαλλική κυβέρνηση στους τομείς προβείου και χοιρείου κρέατος  (Το κείμενο στη γαλλική γλώσσα είναι το μόνο αυθεντικό)  (82/466/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 93 παράγραφος 2 πρώτο εδάφιο,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 899/81 (2), και ιδίως το άρθρο 23,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (4), και ιδίως το άρθρο 21,  Εκτιμώντας:  ότι, με την απόφαση 82/261/ΕΟΚ της 31ης Μαρτίου 1982 σχετικά με ενισχύσεις που χορηγούνται από τη γαλλική κυβέρνηση στους τομείς των προβατοειδών και χοιροειδών (5), η Επιτροπή αποφάσισε ότι η Γαλλική Δημοκρατία έπρεπε να καταργήσει τις ενισχύσεις που χορηγεί:  - στον τομέα του χοιρείου κρέατος με μορφή καταβολής ποσού ίσου προς τη διαφορά μεταξύ του μέσου όρου των εθνικών τιμών και μιας εγγυημένης τιμής,  - στον τομέα του προβείου κρέατος με την καταβολή πριμοδοτήσεων εγγυήσεων των τιμών και μηνιαίων κατ' αποκοπήν πριμοδοτήσεων που χορηγούνται στο πλαίσιο των συμφωνητικών για την κτηνοτροφία·  ότι, κατά τους όρους του άρθρου 2 της προαναφερθείσας αποφάσεως, η Επιτροπή έπρεπε να πληροφορηθεί, σε διάστημα ενός μήνα, για τα μέτρα που έλαβε η γαλλική κυβέρνηση για να εξασφαλίσει την κατάργηση των ενισχύσεων που αναφέρονται· ότι η κοινοποίηση της αποφάσεως στη Γαλλική Δημοκρατία έγινε στις 13 Απριλίου 1982 και ότι η προθεσμία έληγε, κατά συνέπεια, στις 14 Μαΐου 1982· ότι οι γαλλικές αρχές ζήτησαν, στις 13 Μαΐου 1982, παράταση της εν λόγω προθεσμίας·  ότι, για να ληφθούν υπόψη οι απαιτήσεις της διαδικασίας και των διοικητικών δυσκολιών που μπορεί να συναντήσουν οι γαλλικές αρχές για την κατάργηση των ενισχύσεων, δικαιολογείται να δοθεί ευνοϊκή απάντηση στη γαλλική αίτηση· ότι πρέπει, εντούτοις, να περιοριστεί η συμπληρωματική προθεσμία στο μέτρο που θα κριθεί απαραίτητη για την πραγματοποίηση της καταργήσεως που έχει απαιτηθεί,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι όροι «σε προθεσμία ενός μηνός», που αναφέρονται στο άρθρο 2 της αποφάσεως της Επιτροπής της 31ης Μαρτίου 1982 σχετικά με τις ενισχύσεις που χορηγούνται από τη γαλλική κυβέρνηση στον τομέα των προβατοειδών και χοιροειδών, αντικαθίστανται από τους όρους «το αργότερο στις 14 Ιουνίου 1982».  Άρθρο 2  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 2 Ιουνίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 90 της 4. 4. 1981, σ. 26.  (3) ΕΕ αριθ. L 282 της 1. 11. 1975, σ. 1.  (4) ΕΕ αριθ. L 307 της 18. 11. 1980, σ. 5.  (5) ΕΕ αριθ. L 113 της 27. 4. 1982, σ. 24.